Pulasan

Pulasan atau Kapulasan (bahasa Sunda: ᮊᮕᮥᮜᮞᮔ᮪) atau Rambutan Botak nama sainsnya Nephelium mutabile ialah sejenis buah tropika dalam famili Sapindaceae serumpun lerak, rambutan (sampai kadangkala dikelirukan dengannya), laici dan mata kucing. Ia sering kali dimakan dengan rasa lebih manis daripada rambutan dan laici, namun sangat langka di luar Asia Tenggara.

 Penerangan 
Biji buah pulasan lebih keras, dan isinya agak kering dan kasar berbanding buah rambutan. Buah ini dikenali sebagai maritam di Brunei dan Kalimantan, dan bulala di Filipina. Buah pulasan diseliputi bulu yang lebih keras berbanding rambutan. Buah pulasan dimakan begitu sahaja, ia sesedap rambutan dan laici, tetapi amat jarang dijumpai di luar Asia Tenggara.

 Pokok: pulasan sering ditanam sebagai pokok hiasan. Ia mencapai ketinggian 10-15 m paling lampau ; mempunyai batang yang halus, 30-40 cm; dan dahan yang berbulu keperangan semasa muda.
 Daun: berselang, pinnate atau pinnate-ganjil, sepanjang 17-45 cm, mempunyai 1-(2-5)-7 pasang daun kecil dengan 4–20 cm x 2–11 cm bertentangan atau hampir bertentangan, bujur atau menirus, sepanjang 6.25-17.5 cm dan sehingga 5 cm lebar; agak beralun, hijau gelap dan hampir tidak berkilat pada permukaan atas; pucat, agak kebiruan, dengan bulu halus pendek jarang di bahagian bawah.
 Bunga: agak kecil, tanpa ranggi dengan 4-5 kelopak berambut, secara tunggal atau bergugus pada hujung dahan utama atau dahan kecil, dipenuhi bulu halus kuning atau keperangan. 
 Buah: panjang 4-6,5 cm dan lebar 2,5–5 cm, hampir mirip rambutan kulit seakan "botak" berduri pendek kasar dan padat , biasa merah tapi jarang-jarang ada yang putih, jenis si babat warna merah tua dan tonjolan panjang paling digemari.Uji, Tahan. Timber trees; Lesser-known timbers. 5(3):406. Prosea dalam Sastrapradja, Setijati; Soetisna, Usep; Panggabean, Gillmour; Mogea, Johanis Palar; Sukardjo, Sukistrijono; Sunarto, Aloysius (1980). Buah-buahan. 8:5657. Jakarta:LBN - LIPI dengan Balai Pustaka.

 Rujukan 

Pautan luar
 Profil di Sistem Maklumat Biokepelbagaian Malaysia
 Profil di Flora and Fauna Web Lembaga Taman Negara Singapura
 Carian Google.

Kategori:Buah
Kategori:Sapindales